**IZVJEŠĆE O RADU LITARARNO-NOVINARSKE DRUŽINE**

**U ŠK. GOD. 2012./2013.**

U šk. godini 2012./2013. literarno-novinarska družina imala je trinaest članova. Glavni zadatak družine je izrada 12. broja školskog lista čemu smo i ove godine posvetili najveći broj sati; *Školarcem* smo se intenzivno bavili u studenom, prosincu, siječnju i veljači, a promovirali smo ga 15. veljače 2013. u školskoj knjižnici. Na promociju su došli zainteresirani budući novinari koji su, na zahtjev mene kao voditeljice, dali prijedloge što bi htjeli ubuduće čitati u školskom listu kako bi školski list bio učenicima još bliskiji i zanimljiviji. Nažalost, ove smo školske godine zbog financijskog ograničenja tiskali samo 80-tak komada šk. lista tako da svaki učenik nije mogao dobiti svoj primjerak. I ove smo školske godine, na veselje članica, posjetili trgovinu dječjim tekstilom *Junior* i *Cult London* u Đurđevcu pripremajući članak o modi. S listom sudjelovali smo na županijskom Lidranu 2013.

S obzirom da smo se ove šk. godine preselili u novu školsku zgradu, puno smo vremena utrošili na kulturnu i javnu djelatnost. Osim obilježavanja aktualnih nadnevaka, kao što su Dani kruha, božićna priredba te priredba uz Dan škole, učenici literarno-novinarske družine sudjelovali su u svečanom programu otvorenja nove škole te u prigodnom programu za biskupa J. Mrzljaka koji je krajem listopada posjetio našu novu školu.

Mada gluma nije primarni zadatak jedne literarno-novinarske družine, ove smo šk. godine za božićnu priredbu pripremili igrokaz, jer naše učenice glume sa zadovoljstvom i to vrlo uspješno. Također smo uz Dan škole pripremili, osim uobičajenih recitacija, monolog i dramsku igru kako bi talenti i afiniteti pojedinih učenica došli do izražaja. Tu moram pohvaliti prvenstveno Teu Dautanec (koja je sama napisala i tekst božićnog igrokaza) i Enu Rončević, a zatim i Paulinu Bregovec, Nikolinu Aurer i Vanesu Živko, učenice 6.r.

U stvaranju školskog lista sudjelovali su svi učenici, pa i oni koji nisu članovi naše družine. Tu se zahvaljujem Borni Lončaru, koji je proveo anketu za temu broja. Učenice 7. r., članice družine, bile su posebno aktivne i zauzete oko šk. lista, pa njih za to pohvaljujem. To su Lucija Miklić, Ana Sobota, Lana Rončević i Sara Rončević.

Ove smo šk. godine uz Dane hrvatskog jezika zaokružili svoje znanje o starim hrvatskim pismima, ponovili smo uglatu glagoljicu (novi članovi su je tek sad naučili) i naučili slova hrvatske ćirilice. Transliterirali smo neke tekstve i uredili pano u učionici hrv. jezika, a zainteresirane učenike potpisali smo na hrv. ćirilici na radionici u školskoj knjižnici. U poznavanju starih hrvatkih pisama posebno pohvaljujem sestre Dautanec, Garijelu i Mariju. S posebnim veseljem sve učenice su organizirale ljubavnu poštu uz Valentinovo.

Na Preradovićevom rođendanu, susretu litararnih družina u Grabrovnici, neki su učenici imali priliku upoznati nekoliko istaknutih književnika, među kojima ističem Paju Kanižaja. Svoje literarne ostvaraje prezentirali su Nataly Vlašić, Vanesa Živko, Marta Mikacinić i Nikola Mlakar.

Od učenika koji nisu članovi družine, ali rado glume ili pišu za školski list, posebno pohvaljujem Luku Hoića, Frana Horvata, Martu Mikacinić i Moniku Golubić.

voditeljica:

Kristina Domović